- క్యూ1లో రూ.5,709 కోట్ల లాభాలు
- మధ్యంతర డివిడెండ్‌ 550 శాతం
ముంబయి : దేశంలోనే అతిపెద్ద సాఫ్ట్‌వేర్‌ ఎగుమతుల కంపెనీ టాటా కన్సల్టెన్సీ సర్వీసెస్‌ (టిసిఎస్‌) ప్రస్తుత ఆర్ధిక సంవత్సరం ఏప్రిల్‌ నుంచి జూన్‌తో ముగిసిన తొలి త్రైమాసికంలో అంచనాలకు అనుగుణంగా ఆర్ధిక ఫలితాలు సాధించింది. ఈ త్రైమాసికంలో టిసిఎస్‌ రూ.5,709 కోట్ల నికర లాభాలు నమోదు చేసుకుంది. 2013-14 ఇదే క్యూ1 లాభాలు 5,440 కోట్ల లాభాలతో పోల్చితే 12.9 శాతం పెరుగుదల నమోదు చేసుకుంది. ఈ ఏడాది జనవరి నుంచి మార్చితో ముగిసిన త్రైమాసికం లాభాలతో పోల్చితే 3.3 శాతం తగ్గుదల చవి చూసింది.
గత క్యూ1లో కంపెనీ రెవెన్యూ రూ.25,668 కోట్లకు చేరింది. 2014 జూన్‌తో ముగిసిన త్రైమాసికంలో రెవెన్యూతో పోల్చితే 16.1 శాతం పెరుగుదల చోటు చేసుకుంది. డాలర్లతో పోల్చితే గత క్యూ1లో టిసిఎస్‌ రెవెన్యూలో 3.5 శాతం పెరుగుదల చోటు చేసుకుందని ఆ కంపెనీ పేర్కొంది. గత జూన్‌ ముగింపు నాటికి కంపెనీలో మొత్తం ఉద్యోగుల సంఖ్య 3,24,935కు చేరింది. ఈ త్రైమాసికం ముగింపు నాటికి మానవ వనరులను 3.36 లక్షలకు చేర్చుతామని పేర్కొంది. మొత్తం ఉద్యోగుల్లో 33.5 శాతం మహిళలు ఉన్నారని పేర్కొంది. 124 దేశాల నుంచి తమ సంస్థలో పని చేస్తున్నారని ఆ సంస్థ పేర్కొంది.
డిజిటల్‌ సొల్యూషన్స్‌కు లక్ష మంది : ఎన్‌ చంద్రశేఖరన్‌
గత త్రైమాసికం ఆర్ధిక ఫలితాల్లో కీలకమైన మార్కెట్‌ ఉత్తర అమెరికా డిజిటల్‌ సొల్యూషన్స్‌ మద్దతు లభించిందని టిసిఎస్‌ చీఫ్‌ ఎగ్జిక్యూటివ్‌ ఆఫీసర్‌ (సిఇఒ) ఎన్‌ చంద్రశేఖరన్‌ అన్నారు. ఈ తరహా టెక్నలాజీ అభివృద్ధికి లక్ష మంది నైపుణ్యవంతులను కేటాయిస్తున్నామని తెలిపారు. గురువారం బిఎస్‌ఇలో టిసిఎస్‌ షేర్‌ విలువ 2.80 శాతం తగ్గి రూ.2,521.40 వద్ద ముగిసింది.
మీ స్నేహితులకు రికమెండ్ చెయ్యండి